# be
## Brezhoneg
### Furm verb

be /ˈbe/
* Furm ar verb bezañ e trede gour unan an amzer c'hallus, eus an doare-divizout.
    hep kemmadur (war-lerc'h mar)
    Gant ur c'hemmadur mesket (dre vlotaat e gwirionez), war-lerc'h ar rannig-verb e :
** Ha ne gaf ket d'eoc'h e ve an Aoutrou Doue, abalamour d'ho mammou koz, o skuilla he vennoz hag he drugarez var an dud-se ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 75.)
** — Me 'm eus aon e ve unan bennak o sellet, a lâras ar yaouankañ. — (Fañch an Uhel, Kontadennoù ar Bobl/2, Al Liamm, 1985, p. 62.)
** — « Un dra gaer e ve, » eme un all, « klevout fallañgaouiad a zo er vro (nemet me e ve) o vont da brezeg deomp, evel an aotrou person er gador, diwar-benn ar wirionez ! » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 8.)
** — « Petra eo ? » eme ar plac'h yaouank ; « hag eus ar gêr e ve ? » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 109.)
** — [...], « [...], rak fallañ tra a rafent a-hed o buhez e ve an dra-se. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 110.)
** — « Koulz e ve ganin mervel, » eme Ahez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 161.)
** — « Ne gredan ket e ve da zen all ebet, na deoc'h kennebeut all. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 168.)
** Kaset e ve an den war ar herzed ma rafe ze. — (Jules Gros, Le trésor du breton parlé Deuxième Partie, 1970, p. 253.)
** Drol a-walh e ve din mond da lavared mann ebed diwar-benn an dud pa n'em-eus ket a leh d'ober. — (Jules Gros, Le trésor du breton parlé Deuxième Partie, 1970, p. 312.)
* Gant ur c'hemmadur dre vlotaat, war-lerc'h ar rannig-verb a :
** « Selaouet mat, hag e klevfet gwelloc'h a-ze, « Nemet unan bouzar bennak a ve, « Ha mar 'z eus, c'houi laro an eil d'egile ! — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 24.)
** Pep loen a ve lazhet, ez afe va nerzh diganin, evel ma'z a digant un den, dre ma red ar gwad eus e wazhied. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 142.)
** — « [...]. Arabat eo mirout ouzh den ebet avat, gant aon na ve hennezh eo a ve tad ar bugel, [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 156.)
* Gant ur c'hemmadur dre vlotaat, war-lerc'h ar rannig-verb nac'h ne :
** — « Mar goufen, va zad, ne ve ket diaes din lavarout deoc'h ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 156.)
** Mac'h oufec'h an dra-se, ne ve ket kement a c'hlabous ganeoc'h diwar gont ar veleien. — (Lan Inizan, Emgann Kergidu 1, Brest, 1877, eil emb. Al Liamm 1977, p. 216.)
* Gant ur c'hemmadur dre vlotaat, war-lerc'h ar stagell isurzhiañ pa :
** — « [...] ; hag o goulenn o devezo, ha pa ve diaes-bras. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 96.)
** — « [...] ; bale a ra dindanañ evel pa ve ur marc'h bev e ve ; [...] ! » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 154.)
* gant ar c'hemmadur, war-lerc'h ma ha pa
** ma ve
** evel pa ve

#### Stummoù all

* befe

## Saozneg
### Etimologiezh

    Eus ar ger krennsaoznek been deuet eus ar gerioù hensaoznek bēon ha bēon-wesan.

### Verb

| Amzer | Furm |
| Anv-verb | to be |
| Amzer-vremañ, 3$^e$ gour unan. | is |
| Amzer-dremenet strizh | was pe were |
| Anv-gwan-verb tremenet | been |
| Anv-gwan-verb bremañ | being |
| gwelet displegadur ar verboù saoznek ||
to be /biː/ (RU), /bi/ (SUA), verb gwan
* Bezañ.
** I am happy.
    Laouen on.
** To be or not to be.
    Bezañ pe na vezañ.
* Verb skoazell evit sevel an tu gouzañv.
** The dog was drowned by the boy.
    Beuzet eo bet ar c'hi gant ar paotr.
* Verb skoazell evit sevel ar stumm ober.
** I am eating.
    Emaon o tebriñ.
* (Gant un anv-verb) Verb skoazell evit sevel an amzer-da-zont tost.
** The president is to speak on TV tonight.
    Emañ ar prezidant o vont da gomz er skinwel fenoz.

### Krennlavar

* You can't be in two places at the same time. N’haller ket bezañ e daou lec’h war un dro.
Amzer-vremañ :
| | Unan | Lies |
| 1$^{añ}$ gour | I am | we are |
| 2$^l$ gour | you are | you are |
| 3$^e$ gour | he is | they are |
Amzer-dremenet strizh :
| | Unan | Lies |
| 1$^{añ}$ gour | I was | we were |
| 2$^l$ gour | you were | you were |
| 3$^e$ gour | he was | they were |